Mihai Stoica a anunţat primul transfer al lui Gigi Becali la FCSB pentru grupele Ligii Campionilor. Oficialul de la FCSB a spus că David Kiki va semna cu echipa campioană.
David Kiki (27 de ani) îşi termină contractul cu Farul şi va veni la FCSB din postură de jucător liber de contract. Mihai Stoica a spus că David Kiki se va lupta cu Risto Radunovic pentru postul de titular.
Mihai Stoica a anunţat primul transfer al lui Gigi Becali la FCSB pentru grupele Ligii Campionilor
„Da, (n.r. – Kiki vine la FCSB), da. Şi cu ocazia asta ne dublăm singura poziţie care nu era dublată, în sensul că Panţîru nu e gata, iar Ovidiu Popescu nu e stânga, deşi a făcut-o bine. Gigi urmăreşte să facă un lot de 26-27 de jucători, printre care să nu fie şi jucători la număr şi asta înseamnă si dubluri, uneori să ai şi post triplat, să ai un jucător care să poată juca chiar pe mai multe posturi. Nu are legătură una cu alta (n.r. – sosirea lui Kiki cu viitorul lui Radunovic). Radunovic e jucătorul nostru, are contract până în decembrie„, a spus Mihai Stoica la orangesport.ro.
Vedeta de la FCSB care a primit „interzis” la un transfer
Gigi Becali a fost întrebat despre situaţia lui Darius Olaru şi a oferit un răspuns categoric. Patronul de la FCSB a dezvăluit că nici nu se pune problema ca mijlocaşul să plece de la echipă, în vară.
„Nu e niciun risc să plece Olaru. La ora asta, nici nu-i primesc la negocieri. Pe arabi i-am primit la negocieri, pentru că eram obligat, că are Florinel Coman clauză. Dar nu primesc pe nimeni la negocieri la ora asta, ca să cumpere jucători de la mine”, a declarat Gigi Becali, conform fanatik.ro.
Darius Olaru mai are contract cu FCSB până în vara lui 2028. Mijlocaşul este cotat la 6,5 milioane de euro, conform site-urilor de specialitate, şi a avut un sezon de vis la formaţia campioană: 15 goluri marcate şi şase pase decisive, în cele 43 de meciuri bifate.